張寶兒產後極速修身變靚咗 自爆坐月曾狂甩頭髮更全身出紅疹
張寶兒產後火速修身,狀態更勝從前愈來愈靚,吸引不少品牌爭相邀請合作,但原來誕下兒子袁咕碌後,坐月期間都曾預上身體出現狀況,甩頭髮甚至全身紅疹。
當日誕下袁咕碌後,因為袁偉豪身在內地拍劇,張寶兒選擇北上坐月,超豪坐月之旅花費高達32萬,相當大手筆!當時有醫生、陪月、中醫等專人全天候照料,又有健身室及SPA以助修身,連洗頭都有專人服務無需「掂生水」。
但原來她都曾被產後脫髮問題困擾:「喺2023年尾生咗囝囝,坐月期間曾經敏感,身體多處出現紅疹,更蔓延到全身,腳、肚皮及背脊都有。仲有產後脫髮問題,每日起身都發現甩一大堆頭髮,髮質亦差。」幸張寶兒已迅速改善產後各問題,更愈來愈靚比產前狀態更佳。